cometadata/datacite-titles-descriptions-related-identifiers huggingface dataset:
DOI: 10.14457/tu.the.2016.1304
title: ปัจจัยที่ส่งผลต่อความผูกพันต่อองค์การของพนักงานธนาคารออมสิน สำนักงานใหญ่ กลุ่มลูกค้าบุคคล

description: การศึกษาเรื่อง ปัจจัยที่ส่งผลต่อความผูกพันต่อองค์การของพนักงานธนาคารออมสิน สำนักงานใหญ่ กลุ่มลูกค้าบุคคล มีวัตถุประสงค์การวิจัยเพื่อศึกษาศึกษาระดับความผูกพันต่อองค์การและศึกษาปัจจัยที่มีความสัมพันธ์ของพนักงานธนาคารออมสิน สำนักงานใหญ่ กลุ่มลูกค้าบุคคล โดยกลุ่มประชากรที่ใช้ในการศึกษาในครั้งนี้ ได้แก่ พนักงานนักงานธนาคารออมสิน สำนักงานใหญ่ กลุ่มลูกค้าบุคคล จำนวน 287 คน เครื่องมือที่ใช้ในการวิจัย คือ แบบสอบถาม ทำการวิเคราะห์ข้อมูลโดยใช้โปรแกรมสำเร็จรูปทางสถิติ คือ โปรแกรม SPSS ได้แก่ ค่าสัมประสิทธิ์แอลฟา (Alpha Coefficient) การแจกแจงความถี่ ค่าร้อยละ ค่าเฉลี่ย ค่าเบี่ยงเบนมาตรฐาน ฐานนิยม การวิเคราะห์การหาค่าที (T-Test) การวิเคราะห์ความแปรปรวนทางเดียว (One-Way ANOVA) และการหาค่าสัมประสิทธิ์สหสัมพันธ์เพียร์สัน (Pearson Product Moment Correlation Coefficients) ผลการศึกษา พบว่าผู้ที่ตอบแบบสอบถามในครั้งนี้เป็นเพศหญิงมากกว่าเพศชาย มีสถานภาพ โสด อายุอยู่ในช่วง 31-40 ปี การศึกษาระดับปริญญาตรี ระยะเวลาการทำงานอยู่ระหว่าง 5-10 ปี รายได้ต่อเดือน 15,001 – 25,000 บาท และส่วนใหญ่สังกัดฝ่ายฏิบัติการธุรกิจเงินฝากการวิเคราะห์ระดับความผูกพันต่อองค์การของพนักงานธนาคารออมสิน สำนักงานใหญ่  กลุ่มลูกค้าบุคคล พบว่า ความผูกพันต่อองค์การโดยรวมมีระดับความคิดเห็นอยู่ในระดับมาก โดยตัวแปรด้านความปรารถนาที่จะอยู่ในองค์การ มีค่าเฉลี่ยสูงที่สุดผลการทดสอบความสัมพันธ์ของปัจจัยที่ส่งผลต่อความผูกพันต่อองค์การของพนักงานธนาคารออมสิน สำนักงานใหญ่ กลุ่มลูกค้าบุคคล พบว่า ความคาดหวังที่จะก้าวหน้าในหน้าที่การงาน การพัฒนาการทำงาน ทัศนคติที่มีต่อเพื่อนร่วมงาน ภาวะผู้นำ และค่าตอบแทน ทุกปัจจัยมีความสัมพันธ์กับความผูกพันต่อองค์กรโดยภาพรวม โดยที่ปัจจัยด้านภาวะผู้นำ ด้านทัศนคติที่มีต่อเพื่อนร่วมงาน ด้านการพัฒนาการทำงาน และด้านค่าตอบแทน มีความสัมพันธ์ทางบวกในระดับปานกลาง ส่วนปัจจัยด้านความคาดหวังที่จะก้าวหน้าในหน้าที่การงานมีความสัมพันธ์ทางบวกในระดับต่ำ
DOI: 10.14457/tu.the.2016.1305
title: แนวทางพัฒนาการให้การสงเคราะห์แก่ทหารผ่านศึก: กรณีศึกษา การสงเคราะห์ด้านอาชีพ องค์การสงเคราะห์ทหารผ่านศึก

description: การค้นคว้าอิสระ เรื่อง แนวทางพัฒนาการให้การสงเคราะห์แก่ทหารผ่านศึก กรณีศึกษา การสงเคราะห์ด้านอาชีพ องค์การสงเคราะห์ทหารผ่านศึก นี้ มีวัตถุประสงค์เพื่อศึกษาความต้องการและความพึงพอใจของทหารผ่านศึกที่รับการสงเคราะห์ด้านอาชีพจากองค์การสงเคราะห์ทหารผ่านศึกรวมทั้งศึกษาปัญหาและอุปสรรคในการให้การสงเคราะห์ด้านอาชีพแก่ทหารผ่านศึก เพื่อนำผลการศึกษาไปใช้เป็นแนวทางในการพัฒนาการให้การสงเคราะห์ด้านอาชีพ ให้ทหารผ่านศึกมีความมั่นคงด้านอาชีพและรายได้อย่างถาวร ด้วยวิธีการวิจัยเชิงผสม (Mixed Method) ซึ่งเป็นการค้นคว้าวิจัยเชิงปริมาณ (Quantitative Research) ผสานกับการวิจัยเชิงคุณภาพ (Qualitative Research) สถิติที่ใช้ในการวิเคราะห์ข้อมูล คือ สถิติเชิงพรรณนา ประกอบด้วย ร้อยละ ค่าเฉลี่ย และส่วนเบี่ยงเบนมาตรฐาน และสถิติเชิงอนุมาน ประกอบด้วย ค่าประสิทธิ์สหสัมพันธ์, Independent Sample T-test, F-test, One-way ANOVA, และ Multiple Comparison ด้วยวิธี LSD test (Least Significant Difference test)ผลการศึกษา พบว่า ผู้ที่มารับการสงเคราะห์ด้านอาชีพจากองค์การสงเคราะห์ทหารผ่านศึกส่วนใหญ่เป็นเพศชาย อายุระหว่าง 51 - 60 ปี เป็นทหารผ่านศึกนอกประจำการ บัตรชั้นที่ 2 – 4 มีการศึกษาในระดับมัธยมศึกษาตอนต้นหรือต่ำกว่า ประกอบอาชีพเกษตรกรรม มีรายได้เฉลี่ยต่อเดือน 10,001 – 20,000 บาท พักอาศัยอยู่ในภาคตะวันออกเฉียงเหนือ และมีความสามารถพิเศษทางด้านเกษตรกรรม ส่วนความต้องการและความพึงพอใจของทหารผ่านศึกในภาพรวมให้ความสนใจในคุณภาพการบริการของพนักงานและหลักสูตรการฝึกอบรมที่สามารถนำไปประกอบอาชีพได้จริง ซึ่งแสดงให้เห็นว่าความต้องการมีความสัมพันธ์กับความพึงพอใจ จากผลการศึกษาพบว่าแนวทางพัฒนาการให้การสงเคราะห์ด้านอาชีพแก่ทหารผ่านศึก ควรเน้นในเรื่องการบริการที่ดีของพนักงานและคุณภาพของหลักสูตรที่สามารถนำไปประกอบอาชีพได้จริง เพื่อให้ทหารผ่านศึกมีอาชีพที่มั่นคง และมีรายได้สามารถหาเลี้ยงตนเองและครอบครัวได้
DOI: 10.14457/tu.the.2016.1307
title: ความท้าทายในการนำพระราชบัญญัติส่งเสริมและพัฒนาระบบเกษตรพันธสัญญา พ.ศ. 2560 ไปปฏิบัติ

description: การศึกษาครั้งนี้มีวัตถุประสงค์เพื่อศึกษาความท้าทายซึ่งเป็นปัจจัยที่สัมพันธ์กับความสำเร็จหรือความล้มเหลวในการนำพระราชบัญญัติส่งเสริมและพัฒนาระบบเกษตรพันธสัญญา พ.ศ. 2560 ไปปฏิบัติ จากนั้นจึงทำการวิเคราะห์เพื่อจัดทำข้อเสนอแนะเชิงนโยบายและเชิงปฏิบัติที่เป็นประโยชน์ต่อการนำพระราชบัญญัติส่งเสริมและพัฒนาระบบเกษตรพันธสัญญา พ.ศ. 2560 ไปปฏิบัติ ให้เหมาะสมและประสบความสำเร็จยิ่งขึ้น จึงเกิดคำถามวิจัยที่ว่า มีความท้าทายใดบ้างที่ส่งผลสัมพันธ์กับความสำเร็จหรือล้มเหลวในการนำพระราชบัญญัติส่งเสริมและพัฒนาระบบเกษตรพันธสัญญา พ.ศ. 2560 ไปปฏิบัติ และแนวทางในการพัฒนาให้ในการนำพระราชบัญญัติส่งเสริมและพัฒนาระบบเกษตรพันธสัญญา พ.ศ. 2560 ไปปฏิบัติให้ประสบความสำเร็จควรเป็นอย่างไร การศึกษานี้เป็นการวิจัยเชิงคุณภาพ ดำเนินการโดยการค้นคว้าเอกสารที่เกี่ยวข้องร่วมกับการสัมภาษณ์เชิงลึกผู้ให้ข้อมูลสำคัญจากการเลือกกลุ่มตัวอย่างแบบจำเพาะเจาะจง  ผลการศึกษาพบว่าการนำพระราชบัญญัติส่งเสริมและพัฒนาระบบเกษตรพันธสัญญา พ.ศ. 2560 มีความท้าทายหลายประการ กล่าวคือ 1. ด้านเนื้อหาสาระของนโยบาย การกำหนดบทนิยาม “ระบบเกษตรพันธสัญญา” ให้หมายถึงเฉพาะ “การทำสัญญาระหว่างผู้ประกอบการธุรกิจทางการเกษตรฝ่ายกับบุคคลธรรมดาซึ่งประกอบอาชีพเกษตรกรรมตั้งแต่สิบรายขึ้นไป” ซึ่งแคบกว่าเป้าหมายของนโยบายที่ต้องการจะควบคุมระบบเกษตรพันธสัญญาโดยรวม อาจทำให้เป็นช่องทางให้ผู้ประกอบการธุรกิจเกษตรบางรายกระทำการแบ่งสัญญาหรือวิธีการอื่นๆ เพื่อหลีกเลี่ยงการเข้าสู่การปฏิบัติตามพระราชบัญญัตินี้2. ด้านกลไกการนำนโยบายไปปฏิบัติ พบความท้าทายในสี่ประเด็น คือ ประเด็นแรกการจัดทำร่างกฎหมายลำดับรองที่ออกตามความในพระราชบัญญัตินี้ ให้แล้วเสร็จได้ภายในกรอบระยะเวลาที่กฎหมายกำหนด ประเด็นที่สองการกำหนดกลไกการไกล่เกลี่ยข้อพิพาทให้เกิดความเป็นธรรม ประเด็นที่สามการบริหารจัดการข้อมูลขนาดใหญ่ และประเด็นสุดท้ายการประชาสัมพันธ์ เป้าหมาย สาระสำคัญ และรายละเอียดของพระราชบัญญัตินี้ไปสู่ผู้ที่เกี่ยวข้อง 3. ด้านสภาพแวดล้อมของนโยบาย ความท้าทายจากความต่อเนื่องของนโยบายของภาคการเมืองเป็นสิ่งสำคัญในการนำนโยบายไปปฏิบัติให้ประสบความสำเร็จ
DOI: 10.14457/tu.the.2016.1308
title: ความยั่งยืนของการมีส่วนร่วมของประชาชนกับการบริหารจัดการน้ำ: กรณีศึกษา เขื่อนกระเสียว จังหวัดสุพรรณบุรี

description: งานวิจัย เรื่องความยั่งยืนของการมีส่วนร่วมของประชาชนกับการบริหารจัดการน้ำ กรณีศึกษา เขื่อนกระเสียว จังหวัด สุพรรณบุรี นี้ เป็นงานวิจัยเชิงคุณภาพ ด้วยการสังเกตแบบมีส่วนร่วม และสัมภาษณ์เชิงลึก แล้วนำมาวิเคราะห์ด้วยเครื่องมือ content analysis  เพื่อวิเคราะห์หาผลความยั่งยืน   และปัจจัยความสำเร็จของการมีส่วนร่วมของประชาชนกับการบริหารจัดการน้ำ  โดยมี วัตถุประสงค์ในการวิจัย ดังนี้ 1. เพื่อศึกษาความยั่งยืนของการมีส่วนร่วมภาคประชาชนกับการบริหารจัดการน้ำของเขื่อนกระเสียว  2. เพื่อหาปัจจัยที่ส่งผลต่อความยั่งยืนของการมีส่วนร่วมของประชาชนกับการบริหาร จัดการน้ำของเขื่อนกระเสียว                  3. เพื่อศึกษา ปัญหาอุปสรรค ของการมีส่วนร่วมภาคประชาชนในการบริหารจัดการน้ำ 4. เพื่อเสนอแนะแนวทางการส่งเสริมความยั่งยืนของการมีส่วนร่วมของประชาชนกับการบริหารจัดการน้ำเพื่อใช้ในภาคการเกษตรให้แก่หน่วยงานอื่นๆ  ที่มีลักษณะงานคล้ายกับกรณี ศึกษานำไปปฏิบัติ ผลการวิจัยพบว่า   ผลของความยั่งยืนของการมีส่วนร่วมของประชาชนกับการบริหารจัดการน้ำ กรณีศึกษา เขื่อนกระเสียว จังหวัดสุพรรณบุรี 1. ไม่มีความขัดแย้งระหว่างชาวนาและชาวไร่อ้อย  ภาคอุตสาหกรรม  โครงการส่งน้ำและบำรุงรักษากระเสียว การประปาภูมิภาค  และมีกิจกรรมทำร่วมกันอย่างต่อเนื่อง  2. ยังมีการร่วมคิดร่วมทำ (Collaboration) มีการประชุมแผนการใช้น้ำ ประชุมขอสนับสนุนการใช้น้ำร่วมกับคณะกรรมการจัดการชลประทานโครงการกระเสียว ร่วมกำจัดวัชพืชในคลองชลประทาน 3. มีการต่อยอดจัดกิจกรรมต่าง ๆ การประชาสัมพันธ์  ถามตอบปัญหาเรื่องน้ำทางรายการวิทยุ และกิจกรรมอื่นๆ  4. การจัดสรรน้ำอย่างเป็นธรรม  มีการประชุมแผนการใช้น้ำ  ขอสนับสนุนน้ำ  และเชิญกลุ่มผู้ใช้น้ำทุกกลุ่มเข้าร่วม  ทุกกลุ่มผู้ใช้น้ำสามารถเสนอแผนการใช้น้ำ เสนอการขอสนับสนุนน้ำได้ในที่ประชุม ถ้ามีเหตุผลสมควร ที่ประชุมก็อนุมัติให้ตามที่เสนอ   ปัจจัยความสำเร็จของความยั่งยืนของการมีส่วนร่วมของประชาชนกับการบริหารจัดการน้ำ กรณีศึกษา เขื่อนกระเสียว จังหวัด สุพรรณบุรี  มาจาก 3 ประการสำคัญ                   1. บทบาทผู้บริหารกรมชลประทาน การผลักดันนโยบายการมีส่วนร่วมของประชาชนด้านบริหารจัดการน้ำอย่างต่อเนื่อง  โดยมีกองส่งเสริมการมีส่วนร่วมภาคประชาชนเป็นหน่วยงานที่นำนโยบายไปปฏิบัติร่วมกับชลประทานในพื้นที่  2. บทบาทชลประทานในพื้นที่ เจ้าหน้าที่ชลประทานในพื้นที่เป็นผู้ประสานงานเครือข่าย  มีการอบรมด้านเครือข่ายมาโดยเฉพาะกับกองส่งเสริมการมีส่วนร่วม กรมชลประทาน มีการพบปะกลุ่มผู้ใช้น้ำและเกษตรกรอย่างสม่ำเสมอ  เพื่อสร้างความสัมพันธ์ที่ดีต่อกัน  3. บทบาทภาคีเครือข่ายและภาคประชาชน กลุ่มผู้ใช้น้ำคือภาคีเครือข่ายและภาคประชาชน   มีการร่วมคิดร่วมทำกับชลประทานในพื้นที่  ภาคีเครือข่ายและภาคประชาชนมีความพอใจในการร่วมคิดร่วมทำคำสำคัญ: ความยั่งยืน, การมีส่วนร่วมภาคประชาชน, การบริหารจัดการน้ำ, การร่วมคิดร่วมทำ
DOI: 10.14457/tu.the.2016.1309
title: ปัจจัยแห่งความสำเร็จในการจัดการขยะมูลฝอยโดยชุมชน: กรณีศึกษาชุมชนเกตุไพเราะ 3, 4, 5 เขตพระโขนง กรุงเทพมหานคร

description: การศึกษาเรื่องปัจจัยแห่งความสำเร็จในการจัดการขยะมูลฝอยโดยชุมชน กรณีศึกษาชุมชนเกตุไพเราะ 3, 4, 5 เขตพระโขนง กรุงเทพมหานคร มีวัตถุประสงค์ (1) เพื่อศึกษากระบวนการในการจัดการขยะมูลฝอยของชุมชนเกตุไพเราะ3, 4, 5 (2) เพื่อวิเคราะห์ปัจจัยแห่งความสำเร็จในการจัดการขยะมูลฝอยของชุมชนเกตุไพเราะ 3, 4, 5  การศึกษาครั้งนี้เป็นการวิจัยเชิงคุณภาพประชากรกลุ่มตัวอย่างเป็นประชาชนในชุมชนเกตุไพเราะ3, 4, 5 รวบรวมข้อมูลด้วยการสัมภาษณ์เชิงลึก การสังเกตแบบไม่มีส่วนร่วม รวมถึงการศึกษาจากเอกสารต่างๆหลังจากนั้นจึงนำข้อมูลที่ได้มาวิเคราะห์เพื่อหาความเชื่อมโยงขององค์ประกอบต่างๆผลจากการศึกษาพบว่า ปัจจัยที่ทำให้การจัดการขยะมูลฝอยของชุมชนเกตุไพเราะ 3, 4, 5 ประสบผลสำเร็จมี 4 ปัจจัยดังนี้ (1) ผู้นำชุมชนมีความเข้มแข็งและอุทิศตนให้ชุมชน(2) วิธีการจัดการขยะมูลฝอย (3) การมีส่วนร่วมของคนในชุมชนและเครือข่ายภายนอก (4) ทุนทางสังคม     พบว่าการอาศัยอยู่ในชุมชนมาเป็นระยะเวลานาน ทำให้คนในชุมชนเกิดจิตสำนึกสาธารณะและความรู้สึกถึงความเป็นเจ้าของ สถานการณ์ปัญหาขยะมูลฝอยที่เกิดขึ้นทำให้ทุนทางสังคมที่มีอยู่ในชุมชนถูกนำมาใช้ประโยชน์ ไม่ว่าจะเป็นความไว้วางใจกัน ความเห็นอกเห็นใจกัน คุณสมบัติของผู้นำชุมชนที่มีความเป็นกันเองทำงานร่วมกับชุมชนได้เป็นอย่างดีเนื่องจากมีความเข้าใจพื้นที่ ความเป็นผู้นำที่มีความมุ่งมั่นตั้งใจ การมีระบบการจัดการที่ดี มีการนำความรู้และภูมิปัญญามาประยุกต์ใช้ในการจัดการปัญหาร่วมกับการทำกิจกรรมและโครงการที่มีความสอดคล้องกับสภาพของชุมชน รวมถึงการมีผลประโยชน์ร่วมกัน จึงได้สะท้อนออกมาเป็นการร่วมแรงร่วมใจในการจัดการปัญหาขยะมูลฝอยและสิ่งแวดล้อมที่เกิดขึ้นภายในชุมชน จนสามารถทำให้ปัญหาดังกล่าวได้รับการแก้ไขและ จากแนวทางในการบริหารจัดการขยะมูลฝอยที่ประสบผลสำเร็จนี้ ทำให้ชุมชนเกตุไพเราะ 3, 4, 5 ได้รับรางวัลและเป็นที่ยอมรับของหน่วยงานต่างๆ
DOI: 10.14457/tu.the.2016.1310
title: สมรรถนะกำลังพลสำรองกองร้อยที่ 1 กองพันทหารราบที่ 2 รักษาพระองค์ค่ายพรหมโยธิน อำเภอเมือง จังหวัดปราจีนบุรี: กรณีศึกษาเปรียบเทียบระบบการเกณฑ์ทหารและการรับราชการทหารโดยสมัครใจ

description: การค้นคว้าอิสระนี้ มีวัตถุประสงค์เพื่อที่จะศึกษาถึงสมรรถนะของกำลังพลสำรองโดยศึกษาเปรียบเทียบระหว่างสมรรถนะของทหารในระบบการเกณฑ์ทหารกับระบบการรับราชการทหารโดยวิธีสมัครใจ และศึกษาถึงปัญหาข้อบกพร่องต่างๆ ของระบบการเกณฑ์ทหาร ได้แก่ ปัญหาความจำเป็นของการมีทหารของประเทศไทย ปัญหาสิทธิและเสรีภาพ และปัญหาการแสวงหาประโยชน์โดยทุจริต  โดยการศึกษานี้เป็นการศึกษาวิจัยเชิงคุณภาพ (Qualitative Research) จากบทสัมภาษณ์เชิงลึกของทหารกำลังพลสำรองกองร้อยที่ 1 กองพันทหารราบที่ 2 รักษาพระองค์ ค่ายพรหมโยธินอำเภอเมือง จังหวัดปราจีนบุรี จำนวน 20 คน และบทสัมภาษณ์ครูฝึกทหารเพื่อนำข้อมูลมาวิเคราะห์และประเมินถึงสมรรถนะของทหารที่เข้ารับราชการทหารโดยวิธีการเกณฑ์เปรียบเทียบกับวิธีสมัครใจ ร่วมกับการศึกษาวิจัยจากเอกสาร (Documentary Research) เพื่อวิเคราะห์สมรรถนะของกำลังพล ข้อดี ข้อเสียของวิธีการเกณฑ์ทหารและวิธีสมัครใจว่าแบบใดมีความเหมาะสมสำหรับการจัดการกำลังพลสำรองในประเทศไทยมากกว่ากัน เพื่อที่จะเสนอแนวทางการแก้ไขปัญหาและพัฒนาแนวทางการจัดการกำลังพลสำรองในประเทศไทยได้อย่างมีประสิทธิภาพเนื่องจากวิชาชีพทหารมีวัตถุประสงค์เพื่อความมั่นคงของรัฐ การป้องกันรัฐจากศัตรูภายนอกประเทศการรักษาความมั่นคงภายในประเทศ ตลอดจนการรักษาอำนาจอธิปไตยเพื่อดำรงไว้ซึ่งรัฐของตน การจัดการกำลังพลทหารแต่ละประเทศนั้นจะขึ้นอยู่กับบริบทของประเทศนั้นๆว่าใช้เกณฑ์ใดในการจัดการเพื่อให้ได้มาซึ่งกองกำลังทหาร สำหรับประเทศไทยปกติใช้ระบบบังคับโดยกำหนดให้ชายไทยที่มีอายุ 21 ปีบริบูรณ์จะต้องเข้ารับการตรวจเลือกเข้าเป็นทหารกองประจำการ หรือที่เรียกว่า “การเกณฑ์ทหาร” นั่นเอง จากการศึกษาวิจัยพบว่าการบังคับให้เข้ารับราชการทหารนั้นจะไม่สามารถเลือกบุคคลที่มีคุณสมบัติตรงตามความต้องการได้ โดยวิธีการเกณฑ์ทหารนั้น ทำให้เกิดปัญหาหลายประการ ได้แก่ ปัญหาการขาดสมรรถนะของกำลังพลที่มาจากระบบการเกณฑ์ทหาร ซึ่งเป็นวิธีการบังคับบุคคล ทำให้ไม่สามารถปฏิบัติงานได้อย่างมีประสิทธิภาพ มีขีดความสามารถและทักษะที่จำเป็นในวิชาชีพทหารต่ำกว่าทหารที่รับราชการด้วยวิธีสมัครใจ นอกจากนั้นระบบการเกณฑ์ทหารทำให้มีกำลังพลสำรองเกินกว่าความจำเป็น ทำให้รัฐสูญเสียงบประมาณในการจัดการเกณฑ์ทหารและค่าใช้จ่ายในการฝึกปฏิบัติกำลังพลสำรองเป็นระยะเวลานาน อีกทั้งปัญหาการขัดกันในเรื่องสิทธิและเสรีภาพและหน้าที่ ภายใต้รัฐธรรมนูญแห่งราชอาณาจักรไทย พ.ศ. 2560 ประกอบกับการเกณฑ์ทหารเป็นการบังคับให้ชายไทยทุกคนเข้ารับการตรวจเลือกเพื่อรับราชการทหารอันเป็นปัญหาการละเมิดสิทธิมนุษยชน ตลอดจนทำให้เกิดปัญหาการทุจริตเพื่อที่จะหลีกเลี่ยงการเกณฑ์ทหารอีกด้วยผู้วิจัยจึงมีข้อเสนอแนะแนวทางการพัฒนาสมรรถนะในการปฏิบัติงานของกำลังพลกองประจำการ กล่าวคือควรมีการสนับสนุนให้มีพัฒนาการระบบการเข้ารับราชการทหารโดยสมัครใจ โดยควรมีการปรับปรุงด้านการประชาสัมพันธ์ทำความเข้าใจกับประชาชนถึงความจำเป็นในการมีกำลังพลสำรองของประเทศ การเสริมสร้างทัศนคติที่ดีต่อกองทัพ สร้างความเชื่อมั่นและลบภาพความหวาดกลัวของการเข้ามารับราชการทหาร อีกทั้งควรสร้างแรงจูงใจการในการเข้าเป็นทหารกองประจำการ เช่น เงินเดือน สวัสดิการ สิทธิต่างๆ การส่งเสริม ทักษะ และการให้ความรู้แก่กำลังพลสำรอง ตลอดจนการทบทวน แก้ไข ปรับปรุงกฎหมายที่มีอยู่เพื่อให้เกิดความทันสมัย เหมาะสมและสอดคล้องกับสภาพการณ์ของประเทศในปัจจุบัน
DOI: 10.14457/tu.the.2016.1311
title: สาเหตุและแนวโน้มการลาออก/โอนย้าย ของข้าราชการในหน่วยงานวิชาการ: กรณีศึกษา สำนักงานคณะกรรมการนโยบายรัฐวิสาหกิจ (สคร.)

description: การศึกษาเรื่องสาเหตุและแนวโน้มการลาออก/โอนย้าย ของข้าราชการในหน่วยงานวิชาการ กรณีศึกษา สำนักงานคณะกรรมการนโยบายรัฐวิสาหกิจ (สคร.) มีวัตถุประสงค์เพื่อศึกษาการลาออกว่ามีปัญหาต่อ สคร. อย่างไร แล้วนำมาวิเคราะห์หาสาเหตุในการตัดสินใจลาออกทั้งในอดีตและปัจจุบัน เพื่อศึกษาหาแนวโน้มการลาออก/โอนย้ายของข้าราชการปัจจุบัน และนำไปสู่การเสนอแนะแนวทางในการแก้ไขปัญหาการลาออก/โอนย้าย กลุ่มประชากรการวิจัยในครั้งนี้ คือ ข้าราชการระดับปฏิบัติการและระดับชำนาญการ โดยใช้วิธีการเก็บข้อมูลจากข้าราชการที่เคยปฏิบัติราชการอยู่ใน สคร. ด้วยวิธีการสัมภาษณ์เป็นรายบุคคล และการเก็บข้อมูลจากข้าราชการปัจจุบันโดยการใช้แบบสอบถาม          จากผลการศึกษาสาเหตุและแนวโน้มการลาออก/โอนย้าย ของข้าราชการ พบว่า การลาออกของข้าราชการ สคร. ในปัจจุบันนับว่าเป็นปัญหาในการขับเคลื่อนองค์การอยู่ในระดับปานกลางถึงค่อนข้างสูง จึงนับว่าเป็นปัญหาหลัก ๆ ที่ สคร. ควรให้ความสนใจและแก้ไขปัญหาดังกล่าว ให้ทันต่อสถานการณ์ ดังนั้น เพื่อให้ได้ข้อมูลที่เป็นสาเหตุในการลาออก/โอนย้าย จึงได้สำรวจหาสาเหตุจากกลุ่มตัวอย่าง ในข้าราชการระดับปฏิบัติการและชำนาญการของ สคร. จำนวน 70 คน จึงสามารถสรุปได้ดังนี้ สาเหตุที่ส่งผลต่อการตัดสินใจลาออก/โอนย้ายของข้าราชการ โดยเรียงลำดับความสำคัญดังนี้ การจ่ายค่าตอบแทน, ลักษณะงานที่ได้รับมอบหมายและความอิสระในการทำงาน, หัวหน้างานและผู้บังคับบัญชา, ความก้าวหน้าในสายอาชีพ, บรรยากาศในการทำงานและความสัมพันธ์กับเพื่อนร่วมงาน และมีแนวโน้มการลาออก/โอนย้ายอยู่ในระดับสูง ทำให้เห็นว่า บุคลากรของ สคร. พร้อมที่จะลาออก/โอนย้าย ได้ทุกเมื่อหากมีโอกาสหรือคิดว่าหากอยู่ไปแล้วไม่มีอะไรดีขึ้นจากเดิม          จากผลการศึกษาในครั้งนี้ จะสามารถช่วยให้องค์การนำผลการศึกษามาใช้ในการกำหนดนโยบายการบริหารทรัพยากรมนุษย์ เพื่อให้สามารถตอบสนองต่อความต้องการของบุคลากรได้อย่างแท้จริง นำไปสู่การลดอัตราการลาออก/โอนย้าย ของบุคลากร สคร. และเพื่อให้สามารถขับเคลื่อนองค์การได้อย่างมีประสิทธิภาพมากยิ่งขึ้นต่อไป
DOI: 10.14457/tu.the.2016.1312
title: ประสิทธิภาพการปฏิบัติงานของเจ้าหน้าที่เทศกิจ ตามแผนปฏิบัติงานฝ่ายเทศกิจ กรุงเทพมหานคร

description: การค้นคว้าอิสระเรื่อง ประสิทธิภาพการปฏิบัติงานของเจ้าหน้าที่เทศกิจตามแผนปฏิบัติงานฝ่ายเทศกิจ กรุงเทพมหานคร มีวัตถุประสงค์เพื่อศึกษาประสิทธิภาพการปฏิบัติงาน และปัจจัยที่มีความสัมพันธ์กับประสิทธิภาพการปฏิบัติงานของเจ้าหน้าที่เทศกิจ รวมถึงเพื่อศึกษาปัญหา อุปสรรค และข้อเสนอแนะเกี่ยวกับการปฏิบัติงานของเจ้าหน้าที่เทศกิจตามแผนปฏิบัติงานฝ่ายเทศกิจ กรุงเทพมหานคร การศึกษานี้เป็นการวิจัยเชิงปริมาณ (Quantitative Research) ประชากรที่ใช้ในการวิจัย คือ เจ้าหน้าที่เทศกิจผู้ปฏิบัติงาน ประกอบไปด้วย ข้าราชการและลูกจ้างฝ่ายเทศกิจที่ปฏิบัติงานในกลุ่มกรุงธนใต้จำนวนทั้งหมด 329 คนโดยการวิเคราะห์ข้อมูลโดยการหาค่าเฉลี่ย (Mean) ค่าความเบี่ยงเบนมาตรฐาน (Standard Deviation) และการหาความสัมพันธ์ระหว่างสหสัมพันธ์ของประสิทธิภาพการปฏิบัติงานของเจ้าหน้าที่เทศกิจตามแผนปฏิบัติงานฝ่ายเทศกิจ กรุงเทพมหานคร โดยการหาค่าสัมประสิทธิ์สหสัมพันธ์แบบเพียร์สัน (Pearson’s Product – Moment Correlation Coefficient) ผลการศึกษาพบว่าการค้นคว้าอิสระเรื่อง ประสิทธิภาพการปฏิบัติงานของเจ้าหน้าที่เทศกิจตามแผนปฏิบัติงานฝ่ายเทศกิจ กรุงเทพมหานคร มีวัตถุประสงค์เพื่อศึกษาประสิทธิภาพการปฏิบัติงาน และปัจจัยที่มีความสัมพันธ์กับประสิทธิภาพการปฏิบัติงานของเจ้าหน้าที่เทศกิจ รวมถึงเพื่อศึกษาปัญหา อุปสรรค และข้อเสนอแนะเกี่ยวกับการปฏิบัติงานของเจ้าหน้าที่เทศกิจตามแผนปฏิบัติงานฝ่ายเทศกิจ กรุงเทพมหานคร การศึกษานี้เป็นการวิจัยเชิงปริมาณ (Quantitative Research) ประชากรที่ใช้ในการวิจัย คือ เจ้าหน้าที่เทศกิจผู้ปฏิบัติงาน ประกอบไปด้วย ข้าราชการและลูกจ้างฝ่ายเทศกิจที่ปฏิบัติงานในกลุ่มกรุงธนใต้ จำนวนทั้งหมด 329 คน โดยการวิเคราะห์ข้อมูลโดยการหาค่าเฉลี่ย (Mean) ค่าความเบี่ยงเบนมาตรฐาน (Standard Deviation) และการหาความสัมพันธ์ระหว่างสหสัมพันธ์ของประสิทธิภาพการปฏิบัติงานของเจ้าหน้าที่เทศกิจตามแผนปฏิบัติงานฝ่ายเทศกิจ กรุงเทพมหานคร โดยการหาค่าสัมประสิทธิ์สหสัมพันธ์แบบเพียร์สัน (Pearson’s Product – Moment Correlation Coefficient) ผลการศึกษาพบว่าปัจจัยที่มีความสัมพันธ์กับประสิทธิภาพการปฏิบัติงานของเจ้าหน้าที่เทศกิจ กรุงเทพมหานคร คือ ด้านนโยบาย การบริหารงาน การวางแผน พบว่านโยบายและการบริหาร เป็นปัจจัยที่มีผลต่อแรงจูงใจในการปฏิบัติงานของบุคลากรมากที่สุด ด้านการมอบหมายงานของผู้บังคับบัญชา พบว่าการจัดแบ่งการปฏิบัติหน้าที่จัดบุคลากรให้มีความเหมาะสมกับงานอย่างถูกต้องส่งผลต่อประสิทธิภาพ ด้านทักษะด้านทักษะความรู้ความเข้าใจระบบงานและความรู้ความสามารถในการปฏิบัติงาน พบว่าการมีความรู้ด้านกฎหมายและใช้กฎหมายตามขั้นตอนทำให้การปฏิบัติงานมีความถูกต้องและรวดเร็ว ด้านการฝึกอบรมและการพัฒนา พบว่าการอบรมการใช้ทักษะเจรจาและทักษะเฉพาะตัว เพื่อปรับใช้ในการทำงาน ด้านการสนับสนุนของผู้บังคับบัญชา พบว่าการที่ผู้บังคับบัญชากำหนดแผนการปฏิบัติงานหรือวิถีทางปฏิบัติงานเอาไว้ เพื่อเป็นแนวทางของการปฏิบัติงานได้อย่างมีประสิทธิภาพ ด้านสภาพแวดล้อมในการปฏิบัติงาน พบว่าการนำนวัตกรรมใหม่มาใช้ หรือการได้เปลี่ยนแปลงงาน (Innovation) โดยเน้นการเปลี่ยนสภาพบรรยากาศในการทำงาน รูปแบบ และวิธีการทำงานใหม่ๆ ในการทำงาน ด้านความสัมพันธ์ระหว่างผู้ร่วมงาน พบว่าการที่หัวหน้างานมีความรับผิดชอบต่อการตัดสินใจและการวินิจฉัยสั่งการ เพื่อให้การดำเนินกระบวนการได้รวดเร็ว และด้านกฎหมาย ระเบียบ และวิธีปฏิบัติ พบว่าเจ้าหน้าที่เทศกิจสามารถปฏิบัติงานด้านกฎหมาย ระเบียบและวิธีปฏิบัติชัดเจน ทันก่อนเวลาที่กำหนดตามแผน
DOI: 10.14457/tu.the.2016.1313
title: การศึกษาโครงการจัดสรรที่ดินเพื่อที่อยู่อาศัยที่มีผลกระทบต่อพื้นที่สีเขียว: กรณีศึกษาเขตพื้นที่อำเภอบางบัวทอง จังหวัดนนทบุรี

description: รายงานวิจัยนี้จัดทำขึ้นเพื่อวัตถุประสงค์ในการหาแนวทางฟื้นฟู อนุรักษ์ พื้นที่สีเขียวในเขตพื้นที่อำเภอบางบัวทอง โดยทำการศึกษาจากสภาพของปัญหาที่ทำให้เกิดผลกระทบต่อพื้นที่สีเขียว โดยทำการศึกษาจากผู้ที่เกี่ยวข้องและผู้ที่ได้รับผลกระทบโดยตรง ใช้วิธีการสัมภาษณ์กลุ่มตัวอย่าง 4 กลุ่ม ได้แก่ 1. หน่วยงานภาครัฐ 2. หน่วยงานภาคท้องถิ่น 3. ภาคประชาสังคม และ 4. ภาคเอกชน ใช้วิธีการเก็บข้อมูลจากการสัมภาษณ์ นำมาวิเคราะห์ถึงต้นเหตุของปัญหาเพื่อหาข้อสรุปของปัญหาจากการศึกษาพบว่าโครงการจัดสรรที่ดินเพื่อที่อยู่อาศัยมีผลต่อการลดน้อยลงของพื้นที่สีเขียวในเขตพื้นที่อำเภอบางบังทอง จังหวัดนนทบุรี เป็นอย่างมาก เนื่องจากมีการก่อสร้างในบริเวณพื้นที่สีเขียวโดยส่วนใหญ่ เพื่อให้พื้นที่สีเขียวยังคงอยู่ภาครัฐ ภาคท้องถิ่น ภาคประชาชน และภาคเอกชน จึงต้องร่วมมือกันอนุรักษ์ ฟื้นฟู ช่วยกันปลูกต้นไม้ในบริเวณพื้นที่ว่าง เพื่อคืนสีเขียวให้กลับมา
DOI: 10.5281/zenodo.1300326
title: Modular Control Of Human Movement During Running: An Open Access Data Set

description: The human body is an outstandingly complex machine including around 1000 muscles and joints acting synergistically. Yet, the coordination of the enormous amount of degrees of freedom needed for movement is mastered by our one brain and spinal cord. The idea that some synergistic neural components of movement exist was already suggested at the beginning of the XX century. Since then, it has been widely accepted that the central nervous system might simplify the production of movement by avoiding the control of each muscle individually. Instead, it might be controlling muscles in common patterns that have been called muscle synergies. Only with the advent of modern computational methods and hardware it has been possible to numerically extract synergies from electromyography (EMG) signals. However, typical experimental setups do not include a big number of individuals, with common sample sizes of five to 20 participants. With this study, we make publicly available a set of EMG activities recorded during treadmill running from the right lower limb of more than 100 healthy and young adults (140 individuals, 80 males, 60 females). Moreover, we include in this open access data set the code used to extract synergies from EMG data using non-negative matrix factorization and the relative outcomes. Given its automatized, synergistic, general, cyclic and phylogenetically old nature, running is an ideal object to investigate coordinated movement. For this reason, we foresee many possible applications of our data, that we can summarize in three key points. First, it can be a prime source for broadening the representation of human motor control due to the big sample size. Second, it could serve as a benchmark for scientists from multiple disciplines such as musculoskeletal modelling, robotics, clinical neuroscience, sport science, etc. Third, the data set could be used both to train students or to support established scientists in the perfection of current muscle synergies extraction methods.
description: This version includes some exemplary data. Specifically, the two trials recorded for one single participant are included (not the full data set).
DOI: 10.5281/zenodo.1301046
title: Nonhuman Primate Reaching With Multichannel Sensorimotor Cortex Electrophysiology: Broadband For Indy_20161220_02

description: This dataset supplements https://doi.org/10.5281/zenodo.583331 .<br>
<br>
<strong>General description.</strong> These data consist of extracellular neural recordings ("broadband") from primate subject "Indy", session identifier "indy_20161220_02".

<strong>Filtering. </strong>The data are sampled at 24414.0625 Hz and are unfiltered, except for an anti-aliasing filter built-in to the recording amplifier: a 4th order low-pass with a roll-off of 24 dB per octave at 7.5 kHz, operating at the sampling rate.

<strong>File format.</strong> The data are contained in an HDF5 formatted file, organized according to the Neurodata Without Borders (NWB) version 1.0.6 specification.

<strong>Datasets. </strong>A few of the relevant dataset paths are listed here for convenience. In the below, <em>n</em> refers to the number of recording channels and <em>k</em> refers to the number of samples.


	"/acquisition/timeseries/broadband/data" - k x n
	
		The broadband neural recordings.
	
	
	"/acquisition/timeseries/broadband/data/conversion" (scalar attribute)
	
		When multiplied by each sample converts the data into units of volts.
	
	
	"/acquisition/timeseries/broadband/timestamps" - k x 1
	
		Timestamps for each sample, seconds.
	
	
	"/general/extracellular_ephys/electrode_map" - n x 3
	
		The relative coordinates of each electrode contact (x, y, z), meters.
	
	


Please refer to the master dataset for further information.
description: This research was supported by the Congressionally Directed Medical Research Program (W81XWH-14-1-0510). JEO was supported by fellowship #2978 from the Paralyzed Veterans of America. JGM was supported by a fellowship from the Swartz Foundation.
DOI: 10.3886/e104484v1
title: CSRP Long-Run Impacts Data and Analysis Files

description: The data and syntax files for the PLOS ONE paper titled "The Chicago School Readiness Project: Examining the long-term impacts of an early childhood intervention" are presented here.  The full publication can be found at this doi: 10.1371/journal.pone.0200144<br><br>Please download and read the "CSRP Long Term Impacts Analysis README" file before working with the data.  Any questions can be directed to Tyler Watts, the corresponding author of the study.<br><br>
DOI: 10.7910/dvn/fjszec/s7whle
title: gazbu-CSV.tab